## Educació estudia amb l’Ajuntament de Massanassa i la comunitat educativa el futur de l’Escola Infantil Ausiàs March i el CEP Lluís Vives, afectats per la riuada

*** L’opció que suscita més consens és que continuen sent dos centres independents, però amb la novetat que puguen acollir en els dos casos alumnat d’Infantil i Primària
* S’ha explicat com es gestionarà el trasllat d’estos dos centres a les seues instal·lacions provisionals per a l’inici del curs 25/26**

El director general de Centres Docents, Jorge Cabo, s’ha reunit amb l’alcalde de Massanassa, Francisco Comes; la regidora d’Educació, M. José Vázquez, i amb les directores i representants de la comunitat educativa de l’Escola Infantil Ausiàs March i el Centre d’Educació Primària (CEP) Lluís Vives d’este municipi, centres que van resultar afectats per la riuada del 29 d’octubre.

En la trobada s’han abordat diferents propostes per a l’alumnat i personal docent d’estos centres, i la que suscita un major consens és que continuen sent dos centres independents, però amb la novetat que puguen acollir en els dos casos alumnat d’Infantil i Primària. D’esta manera, els dos serien Centres d’Educació Infantil i Primària (CEIP) a causa de l’increment de la població del municipi i dels estudiants matriculats. Esta possibilitat està supeditada a la celeritat en la cessió de les parcel·les per part de l’Ajuntament, un pas imprescindible per a poder accelerar el procés.

L’alumnat dels dos centres compartirà aules prefabricades en la mateixa ubicació, encara que de manera independent, mentres es construïxen els nous edificis.

D’altra banda, en la reunió s’ha explicat com es gestionarà el trasllat d’estos dos centres a les seues instal·lacions provisionals, amb el seu equipament i dotació addicional, per a l’inici del curs 25/26.

Fins a final d’este curs l’alumnat d’estos dos centres ha estat desplaçat. L’EI Ausiàs March es va desplaçar al CEIP Jaume I i al CEIP 9 d’Octubre d’Alcàsser, mentres que el CEP Lluís Vives ha estat reubicat a l’Escola de Magisteri de València.

Fecha: 20/06/2025